Kontak My | Die wegraping en wederkoms van Jesus Christus | Wederkoms wegraping geheimewegraping JesusChristus... Contact
Besoekers tot datum: 62878 12 Maart: Moenie Jesus se ewige kans misloop nie. - Jan van der Watt - www.bybelkennis.co.za
by Mitch Kalp · Published 12/03/2017 · Updated 01/03/2017
Luk 5:12-32 (fokus 5:12-16)
Ons is maar kuiergaste in die huis van die lewe. Tog lewe ons dikwels asof die lewe aan ons behoort en nooit gaan ophou nie.
Dit is egter wanneer dinge skeefloop dat jy jou in jou eie onmag vasloop. As jy jou gesondheid verloor en jy staar na die dak van die hospitaal voel jy skielik alleen, so vasgedruk in jouself. Dit is dan dat jy besef jy is maar net ‘n kuiergas in die lewenshuis… Dit is dan dat jy desperaat roep en soek, soos die siekes wat Jesus se pad kruis (5:12; 19).
Jesus gee hierdie twee mense wat so roep ‘n tweede kans. Hulle hoef nie meer na die dak te staar nie, maar kan weer opstaan en gaan leef. Hy stuur hulle die lewe in. Hulle moet weer en meer gaan lewe, maar hierdie keer met dankbaarheid en vreugde. Hulle moet bly wees vir die kans om wel kuiergaste in die lewenshuis te kan wees. Hulle moet minder kla en meer geniet. Hulle moet minder frons en meer lag. Hulle moet die lewe wat die Here vir hulle gee léwe tot hulle nie meer kan nie.
Miskien is jy ook so iemand wat roep… en vir wie die Here ‘n tweede kans gegee het. Onthou dan, hierdie lewe behoort nie aan ons nie en gaan ophou. Ons is maar kuiergaste. Geniet daarom elke oomblik daarvan met dankbaarheid en vreudge.
Maar terwyl jy hierdie lewe geniet, moenie van die kans vergeet wat Jesus jou gee as jy dalk eendag nie weer van jou siekbed af opstaan nie… dan het jy sy ewige kans nodig. Maak net seker.